Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 19/2001. (X. 10.) BM rendelethez
Paragraph Index: 84

2. A munkaterület rövid, jellemző leírása A nyilvántartási és okmányügyintézővel szemben támasztott követelmény, hogy jól ismerje az okmányiroda feladatainak összefüggéseit, az elvégzendő munkafolyamatokat, széles szakmai látókörrel, jó kommunikációs készséggel, fejlett szervezési és problémamegoldó képességgel rendelkezzen. Munkája során ismerje és alkalmazza a vonatkozó jogi és igazgatási, továbbá számítástechnikai ismereteket. Feladata a személyazonosító igazolvány, a személyi azonosítót és lakcímet igazoló hatósági igazolvány, az egyéni vállalkozói igazolvány, valamint a közúti forgalomban való részvételre és a közúti járművezetésre jogosító okmányok — továbbá jogszabály által az okmányiroda hatáskörébe utalt feladatokkal kapcsolatos okmányok — ügyfelek részére történő kiállítása (érvényesítés, érvénytelenítés, csere, bevonás) és kiadása, valamint az e tevékenységhez kapcsolódó ügyiratkezelés.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes